《同陈集生崔芷林守岁何龙友寓 其三》
明代·李孙宸

官曹冰共冷，爱此岁寒天。相过无朝暮，惊心动岁年。

飞腾终自解，身世且随缘。渐喜春风雁，南来有信传。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。